अलवर. धारूहेड़ा नगर पालिका के वार्ड नंबर-10 के पार्षद ने रविवार रात करीब 10 बजे रेवाड़ी सनसिटी कॉलोनी में खुद को गोली मारकर आत्महत्या कर ली। पार्षद ने अपनी कार में बैठकर अपनी ही लाइसेंसी बंदूक से अपनी ठोड़ी के नीचे गोली मारी। फायरिंग से चेहरे के चिथड़े उड़ गए।
पुलिस के अनुसार पार्षद राजेंद्र प्रसाद ने धारूहेड़ा के नंदरामपुरबास रोड पर हार्डवेयर की दुकान की हुई थी। रविवार को रेवाड़ी में एक हार्डवेयर की दुकान से उसने 4 बजे सामान खरीदा। देर शाम वापस नहीं लौटने पर परिजन ढूंढते-ढूंढते रेवाड़ी पहुंच गए। यहां सनसिटी कॉलोनी में राजेंद्र की कार खड़ी हुई नजर आई। अंदर झांककर देखा तो ड्राइवर के साथ वाली सीट पर राजेंद्र मृत हालत में पड़ा था तथा गाड़ी में कोई नहीं था। मृत हालत में पड़े राजेंद्र के हाथ व पैरों में उसकी 12 बोर की लाइसेंसी बंदूक पड़ी हुई थी। पुलिस के अनुसार राजेंद्र ने अपनी ठोड़ी के नीचे गोली मारी थी। गोली के कारण पूरा चेहरा बिखर गया।
महिलाओं के विवाद में पुरुष भिड़े, एक की हत्या
उद्योगनगर थाने के गांव महंगाया में सोमवार सुबह गोबर थापने के विवाद को लेकर महिलाओं के बाद पुरुष भिड़ गए। विक्रम सिंह (22) को दूसरे पक्ष के युवक ने दरांत मार दिया। इससे उसकी मौत हो गई। घटना के बाद दोनों पक्षों के बीच तनाव पैदा हो गया। पुलिस बल व अधिकारियों ने दोनों पक्षों को समझाया।
hin_Deva hin_Deva hin_Deva hin_Deva